คาดสัปดาห์หน้าค่าบาทเคลื่อนไหว30.60/85
ศูนย์วิจัยกสิกรไทย มองค่าบาทเคลื่อนไหวกรอบแคบ 30.60-30.85 บาท/เหรียญสหรัฐ
24 พ.ย. 2555

ศูนย์วิจัยกสิกรไทย มองค่าบาทเคลื่อนไหวกรอบแคบ 30.60-30.85 บาท/เหรียญสหรัฐ
แนวโน้มสัปดาห์ถัดไป (26-30 พ.ย.) เงินบาทอาจเคลื่อนไหวในกรอบ 30.60-30.85 บาทต่อเหรียญสหรัฐ โดยคงต้องติดตามการประชุมรัฐมนตรีคลังยูโรโซน ซึ่งอาจมีการหารือแผนการขอเบิกเงินช่วยเหลือของกรีซ รวมทั้ง สัญญาณการประนีประนอมระหว่างสภาคองเกรสและทำเนียบขาวของสหรัฐฯ เพื่อแก้ปัญหา Fiscal Cliff
ขณะที่ ข้อมูลเศรษฐกิจสหรัฐฯ ที่สำคัญ ได้แก่ ดัชนี PMI เขตชิคาโก ดัชนีความเชื่อมั่นผู้บริโภคเดือนพ.ย. ยอดขายบ้านใหม่ ยอดทำสัญญาซื้อบ้านที่รอปิดการขาย ยอดสั่งซื้อสินค้าคงทนเดือนต.ค. ดัชนีราคาบ้านเดือนก.ย. ตัวเลขจีดีพีประจำไตรมาส 3/2555 (ประกาศครั้งที่ 2) จำนวนผู้ขอรับสวัสดิการว่างงานรายสัปดาห์ และรายงานสรุปภาวะเศรษฐกิจของเฟด (Beige Book)
นอกจากนี้ ตลาดในประเทศก็ต้องติดตามมุมมองสถานการณ์การเมืองในประเทศในวันนี้ และผลการประชุมนโยบายการเงินของกนง.ในช่วงกลางสัปดาห์ด้วยเช่นกัน 
ทั้งนี้ ค่าเงินบาทเมื่อวันศุกร์ (23 พ.ย.) เงินบาทอยู่ที่ 30.68 บาทต่อเหรียญสหรัฐ เมื่อเทียบกับ 30.75 บาทต่อเหรียญสหรัฐในวันศุกร์ก่อนหน้า (16 พ.ย.)